“ทองคำ” เช้านี้ลบ 200 บ. รูปพรรณขาย 30,200 บ.
ตลาดซื้อขายทองคำในประเทศเช้านี้ ปรับราคาลดลง 200 บาท แม้ราคาทองในตลาดโลกปรับขึ้นแต่อยู่อยู่ในกรอบที่จำกัด ทำให้ทองรูปพรรณขายออกบาททองคำละ 30,200 บาท
ตลาดซื้อขายทองคำในประเทศเช้านี้ ปรับราคาลดลง 200 บาท แม้ราคาทองในตลาดโลกปรับขึ้นแต่อยู่อยู่ในกรอบที่จำกัด ทำให้ทองรูปพรรณขายออกบาททองคำละ 30,200 บาท
18 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (18 พ.ค. 2565) ปรับราคาลง 200 บาท จากราคาปิดตลาดเมื่อวานนี้ (17 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:23 น.ที่ผ่านมา ทองคำแท่ง 96.5 % ปรับราคาขึ้นครั้งที่ 1 รับซื้ออยู่ที่บาททองคำละ 29,600 บาท ขายออกบาทละ 29,700 บาท
ด้านทองรูปพรรณ 96.5% รับซื้ออยู่ที่บาทละ 29,061.72 บาท ส่วนราคาขายออกอยู่ที่ 30,200 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,813 ดอลลาร์  ด้านสัญญาทองคำตลาด COMEX (Commodity Exchange) ส่งมอบเดือนมิถุนายน ดีดตัวขึ้น 7.50 ดอลลาร์ หรือ 0.41% สู่ระดับ 1,821.50 ดอลลาร์/ออนซ์ ทั้งนี้ ดอลลาร์ที่อ่อนค่าจะเพิ่มความน่าดึงดูดของทอง โดยทำให้สัญญาทองมีราคาถูกลงสำหรับผู้ถือครองเงินสกุลอื่น
อย่างไรก็ตาม ราคาทองยังคงถูกกดดันจากการดีดตัวของอัตราผลตอบแทนพันธบัตรรัฐบาลสหรัฐ ซึ่งจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ ราคาทองยังเผชิญปัจจัยลบจากความวิตกที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยเพื่อควบคุมเงินเฟ้อ ส่งผลให้กองทุน SPDR Gold Trust ซึ่งเป็นกองทุน ETF ทองที่มีขนาดใหญ่ที่สุดในโลก ลดการถือครองทองลงสู่ระดับต่ำสุดนับตั้งแต่ต้นเดือนมีนาคม